
Szentendre Város Önkormányzat Képviselő-testületének

2024. január 31-i üléséről készült jegyzőkönyvéből

3.
Sürgősségi indítvány a Pannónia-tó megtartása érdekében a 039/4, 039/9, 039/10 és a 375/3 hrsz-ú ingatlanokra vonatkozóan a településrendezési eszközök módosítását kezdeményező telepítési tanulmányterv véleményezése, valamint a településrendezési szerződés elfogadása

Előadó: Fülöp Zsolt polgármester
Szentendre Város Önkormányzat Képviselő-testületének

3/2024. (I.31.) Kt. sz. határozata:

Szentendre Város Önkormányzat Képviselő-testülete a helyi természetvédelmi oltalom alatt álló, a Szentendre belterület 375/3 hrsz-ú ingatlanon elhelyezkedő Pannónia-tó természetközeli állapotának megőrzése érdekében a Szentendre külterületi 039/4, 039/9, 039/10 hrsz-ú és a Szentendre belterületi 375/3 hrsz-ú ingatlanokra vonatkozóan a településrendezési eszközök módosításával kapcsolatban alábbi döntéseket hozza:

1. az előterjesztés 2. mellékleteként csatolt Telepítési tanulmánytervet és az abban bemutatott beruházást támogatja az alábbi feltételekkel:

· a hatályos, Szentendre Város zöldfelületeinek használatáról és a természeti értékek helyi védelméről szóló 25/2018. (XI.19.) önkormányzati rendelet alapján a Pannónia-tó (375/3 hrsz) helyi természetvédelmi terület,
· a Pannónia-tó jelenlegi természetközeli állapotának megőrzése kívánatos, a tó mederrendezése, mederkorrekciója nem javasolt,

· a tó nyugati és keleti oldalán tervezett, gépjárművel járható utak kialakítását nem támogatja,

· a tó nem keríthető be,

· az elő-, oldal- és hátsókert SZÉSZ-ben szövegesen történő meghatározása helyett javasolja a szabályozási terven sraffozással lehatárolni az építési helyet,
· a különleges beépítésre szánt innovációs központ terület övezet tervezett beépítési módjaként az „SZ/O*” helyett javasolja „SZT szerint” megjelölést használni. *-os megjegyzés az Állami Főépítész gyakorlata szerint nem alkalmazható,
· a különleges beépítésre szánt innovációs központ terület övezetében a legnagyobb épületmagasság 10,5 m-es értékre növelését támogatja azzal, hogy ezen belül földszint és emeletszint összesen három létesíthető,
· a 039/4, 039/9 és 039/10 hrsz-ú ingatlanokon sem javasolja diák- és munkásszálló létesítését,
· a különleges beépítésre szánt innovációs központ területen belül elhelyezhető és nem elhelyezhető rendeltetéseket az OTÉK fogalomhasználatával összhangban kell meghatározni, diák- és munkásszálló létesítését nem támogatja,
· az ÉKM adatszolgáltatása alapján a HÉV kisajátítási vonala és egyéb szabályozási elemek figyelembe veendők,

2. a határozat 1. melléklete szerinti településrendezési szerződést jóváhagyja és annak aláírására felhatalmazza a Polgármestert,
3. a Szentendre külterületi 039/4, 039/9, 039/10 hrsz-ú, valamint a belterületi 375/3 hrsz-ú ingatlanok területére vonatkozóan a 176/2017. (VII. 27.) Kt. határozattal elfogadott Településszerkezeti Terv (a továbbiakban: TSZT), valamint a Szentendre Építési Szabályzatáról szóló 26/2017. (VII.31.) önkormányzati rendelet (a továbbiakban: SZÉSZ) módosítására irányuló, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 68.§ (1) bekezdése szerinti ún. egyszerűsített eljárást megindítja,
4. a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 62.§ (1) bekezdésének megfelelően az egyeztetési eljárást az E-TÉR felületen folytatja le,

5. a megalapozó vizsgálat és alátámasztó javaslat tartalmáról készült, a határozat melléklete szerinti Főépítészi feljegyzést jóváhagyja,
6. felhatalmazza a Polgármestert, hogy a TSZT és SZÉSZ módosítást készítő településtervező kiválasztására irányuló beszerzési eljárást folytassa le,
7. a TSZT és a SZÉSZ módosítás hatályba lépését követően a Szentendre külterület 039/4 hrsz-ú, kivett ipartelep művelési ágú, 20.289 m2 nagyságú, a Szentendre külterület 039/9 hrsz-ú, kivett ipartelep művelési ágú, 5.279 m2 nagyságú, valamint a Szentendre külterület, 039/10 hrsz-ú, kivett ipartelep művelési ágú, 1.155 m2 nagyságú ingatlanok belterületbe vonásához hozzájárul a 176/2017. (VII.27.) Kt. határozattal elfogadott Szentendre Településszerkezeti Tervében meghatározott Gksz jelű kereskedelmi, szolgáltató gazdasági terület besorolásnak megfelelő felhasználás céljából a következő feltételekkel:

· az épített környezet alakításáról és védelméről szóló 1997. évi LXXVIII. tv. 28. § (1) bekezdés szerinti út- és közműépítési kötelezettséget a kérelmező B82 INVESTMENT Zrt. vállalja;

· az eljárás összes költségét a kérelmező B82 INVESTMENT Zrt. viseli és azt az önkormányzat számára megelőlegezi.

Felelős: Polgármester

Határidő: 1.-5. pont tekintetében: azonnal

       6. pont tekintetében: 2024. március 31.

       7. pont tekintetében: 2024. december 31.

A végrehajtásáért közvetlenül felelős: Főépítészi Kabinet

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Főépítészi Kabinet, Főépítész - intézkedésre
4. Pénzügyi Iroda, Irodavezető - tájékoztatásul
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. február 1.
Simor Györgyné
jegyzőkönyvvezető

